GNOME dokumentációs projekt
gnome-doc-list@gnome.org
Shaun McCance
shaunm@gnome.org
Jim Campbell
jwcampbell@gmail.com
Michael Hill
mdhillca@gmail.com
David King
amigadave@amigadave.com
Fájl- vagy mappanév megváltoztatása.
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012, 2013, 2014, 2015, 2016, 2017
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Nagy Zoltán
dzodzie at gmail dot com 2011

# Fájl vagy mappa átnevezése

Más fájlkezelőkhöz hasonlóan a Fájlok alkalmazással is megváltoztathatja egy fájl vagy mappa nevét.

# Fájl vagy mappa átnevezéséhez:

Kattintson a jobb egérgombbal az elemre, és válassza az Átnevezés menüpontot, vagy válassza ki a fájlt, és nyomja meg az F2 billentyűt.

Írja be az új nevet, és nyomja meg az Enter billentyűt, vagy válassza az Átnevezés menüpontot.

A fájlokat a Tulajdonságok ablakban is átnevezheti.

Fájlok átnevezésekor csak a fájl első része kerül kijelölésre, a kiterjesztés (az utolsó . utáni rész) nem. A kiterjesztés általában a fájl típusát jelzi (például a fájl.pdf egy PDF-dokumentum), és általában nem szükséges megváltoztatni. Ha a kiterjesztést is meg akarja változtatni, akkor jelölje ki a teljes fájlnevet, és módosítsa.

Ha rossz fájlt nevezett át, vagy elrontotta az új nevet, akkor visszavonhatja az átnevezést. A művelet visszavonásához azonnal válassza a menü gombot az eszköztáron, majd az Átnevezés visszavonása menüpontot, vagy nyomja meg a Ctrl Z kombinációt a korábbi név visszaállításához.

# Érvényes karakterek a fájlnevekben

Fájlnevekben tetszőleges karaktereket használhat az / (osztásjel) kivételével. Néhány eszköz azonban olyan fájlrendszert használ, amely a fájlnevekre több megszorítást érvényesít. Emiatt inkább kerülje a következő karakterek használatát a fájlnevekben: |, \, ?*, <, ", :, >, /.

Ha egy fájl nevének első karaktere a ., akkor a fájl rejtett lesz, amikor megpróbálja megjeleníteni a fájlkezelőben.

# Gyakori problémák

## A fájlnév már használatban van

Ugyanabban a mappában nem lehet két azonos nevű fájl vagy mappa. Ha olyan névre próbál átnevezni egy fájlt, amely már létezik az adott mappában, a fájlkezelő nem fogja engedélyezni.

A fájl- és mappanevek megkülönböztetik a kis- és nagybetűket, így a Fájl.txt és a FÁJL.txt például eltérő nevek. A csak ennyiben különböző fájlnevek használata engedélyezett, noha nem javasoljuk.

## A fájlnév túl hosszú

Egyes fájlrendszereken a fájlnevek nem tartalmazhatnak 255-nél több karaktert. Ebbe a 255 karakteres korlátba beleértendő a fájl neve és elérési útja is (például: /home/wanda/Dokumentumok/munka/üzleti-ajánlatok/… ), így amennyire tudja, kerülje a hosszú fájl- és mappanevek használatát.

## Az átnevezés menüpont szürke

Ha az Átnevezés szürke, akkor nincs jogosultsága átnevezni a fájlt. Az ilyen fájlok átnevezésével legyen óvatos, mert egyes védett fájlok átnevezése instabillá teheti a rendszerét. További információkért lásd a részt.