Petr Kovar
pknbe@volny.cz 2014
Annak személyre szabása, hogy mely alkalmazás nyisson meg egy adott MIME-típust.
Úr Balázs
ur.balazs at fsf dot hu 2018, 2019, 2020, 2021.

# Az alapértelmezetten regisztrált alkalmazások felülbírálása az összes felhasználónál

Az /usr/share/applications/mimeapps.list és az /usr/share/applications/gnome-mimeapps.list fájlok adják meg, hogy alapértelmezetten mely alkalmazások vannak regisztrálva bizonyos MIME-típusok megnyitásához. Ezeket a fájlokat a disztribúció biztosítja.

A rendszeren lévő összes felhasználó számára a rendszer alapértelmezettjeinek felülbírálásához létre kell hoznia egy /etc/xdg/mimeapps.list vagy egy /etc/xdg/gnome-mimeapps.list fájlt azon MIME-típusok listájával, amelyeknél felül szeretné bírálni az alapértelmezetten regisztrált alkalmazást.

Az /etc/xdg/ könyvtárban található fájlok elsőbbséget élveznek az /usr/share/applications/ könyvtárban találhatókkal szemben. Továbbá az /etc/xdg/gnome-mimeapps.list elsőbbséget élvez az /etc/xdg/mimeapps.list fájllal szemben, de felülbírálható a ~/.config/mimeapps.list fájlban a felhasználó beállításaival.

# Az alapértelmezetten regisztrált alkalmazások felülbírálása az összes felhasználónál

Nézze meg az /usr/share/applications/mimeapps.list fájlt azoknak a MIME-típusoknak a meghatározásához, amelyeknél meg szeretné változtatni az alapértelmezetten regisztrált alkalmazást. Például a következő mimeapps.list mintafájl meghatározza az alapértelmezetten regisztrált alkalmazást a `text/html` és az `application/xhtml+xml` MIME-típusokhoz:

[Default Applications] text/html=epiphany.desktop application/xhtml+xml=epiphany.desktop

Az alapértelmezett alkalmazás (Epiphany) a hozzá tartozó .desktop fájl (epiphany.desktop) megadásával van meghatározva. Az egyéb alkalmazások .desktop fájljainak alapértelmezett helye az /usr/share/applications/ könyvtár.

Hozza létre az /etc/xdg/mimeapps.list fájlt. A fájlban adja meg a MIME-típusokat és a hozzájuk tartozó alapértelmezetten regisztrált alkalmazásokat:

[Default Applications] text/html=myapplication1.desktop application/xhtml+xml=myapplication2.desktop

[Added Associations] text/html=myapplication1.desktop; application/xhtml+xml=myapplication2.desktop;

Ez állítja be a `text/html` MIME-típus alapértelmezetten regisztrált alkalmazását `myapplication1.desktop` értékre, és az `application/xhtml+xml` MIME-típus alapértelmezetten regisztrált alkalmazását `myapplication2.desktop` értékre.

Ahhoz, hogy ezek a beállítások megfelelően működjenek, győződjön meg arról, hogy mind a myapplication1.desktop fájl, mind a myapplication2.desktop fájl az /usr/share/applications/ könyvtárba legyen elhelyezve.

Használhatja a gio mime parancsot annak ellenőrzéséhez, hogy az alapértelmezetten regisztrált alkalmazás helyesen be lett-e állítva:

    $ gio mime text/html
    Default application for “text/html”: myapplication1.desktop
    Registered applications:
    	myapplication1.desktop
    	epiphany.desktop
    Recommended applications:
    	myapplication1.desktop
    	epiphany.desktop